તુલા : સપ્તાહના આરંભે આપના ઘરે કોઈ મહેમાનનું આગમન થઈ શકે છે. મોટાભાગનો સમય તમે આગતાસ્વાગતામાં આપશો. તા 26 અને 27 દરમિયાન આત્મવિશ્વાસ અને મનોબળથી આપ દરેક મુકામને મેળવશો. વ્યવસાયમાં આપને કંઇક નવું શીખવા મળશે. નવી કાર્યશૈલીનો તમે અમલ કરો તેવી સંભાવના પણ છે. નવા આભુષણની ખરીદી કરશો. તા 27 થી શુક્ર આપની રાશિથી સાતમાં સ્થાનમાં ભ્રમણ કરશે જે અવિવાહિત અને વિવાહિત બંને જાતકો માટે સારો સમય રહેશે. લગ્નેશની દૃષ્ટિ લગ્ન પર રહેશે માટે વિજાતીય આકર્ષણ વધુ રહેશે અને તમે ચરમ આનંદ માણવાની તકો પણ પામશો. એકંદરે મનમાં પ્રસન્નતા રહેશે. સ્વાસ્થ્યને લઇને સાવધાન રહેવું. તા 28 અને 29 દરમિયાન આપની સમજદારી અને બુદ્ધિથી કરેલું રોકાણ ભવિષ્યમાં લાભદાયી રહેશે. આપના પરાક્રમમાં વધારો થશે. રોજગારીની સારી તક મળશે. ધૈર્ય અને દૃઢતાથી સફળતા મેળવશો. સંતાનના સ્વાસ્થ્યને કારણે ચિંતા રહેશે. તા 30 અને 31 દરમિયાન ધનહાનિના પ્રબળ યોગ છે. કોઈ કામ નિર્વિઘ્ને પુરું નહીં થાય માટે ધીરજ રાખવી અને ગાફેલિયત ટાળવી. ઘરની કોઈ વડીલ વ્યક્તિના સ્વાસ્થ્યની ચિંતા રહેશે.